És un ajut econòmic extraordinari per a la sostenibilitat econòmica de les persones que es dediquen professionalment a les arts escèniques, arts visuals, música i audiovisual, i d'altres activitats culturals.
Consisteix en un pagament únic amb l'objectiu de facilitar l'adquisició de subministraments bàsics.
Pal·liar la situació de necessitat material i de vulnerabilitat d'aquestes persones i les seves unitats familiars a Catalunya, que han patit una reducció dràstica i involuntària dels seus ingressos econòmics com a conseqüència de les mesures adoptades per la Resolució SLT/720/2020, de 13 de març, per la crisi sanitària derivada del COVID-19, i durant el període comprès entre el dia 14 de març de 2020 i el dia 6 maig de 2020 en què no han pogut obtenir ingressos per les activitats suspeses, o bé aquests no han superat conjuntament, en còmput mensual, l'import del salari mínim interprofessional.
Cal complir amb els requisits següents:
Les prestacions de serveis computables han d'haver estat realitzades i percebuda la seva contraprestació (cobrades) dins del període de referència, és a dir, entre 14-3-2020 i el 06-05-2020.
Si sou treballador per compte propi haureu de tenir en compte els imports bruts de les factures generades i percebudes (cobrades) entre el 14-03-2020 i el 06-05-2020, ambdós inclosos.
També haureu de tenir en compte les prestacions percebudes durant el període referit, per incloure-hi les seves quanties.
Si sou treballador per compte aliè i heu prestat serveis alguns dies entre el 14-03-2020 i el 06-05-2020, ambdós inclosos, haureu de tenir en compte els ingressos bruts percebuts com a contraprestació durant el període indicat.
També haureu de tenir en compte, si s'escau, les prestacions percebudes, dins del període de referència, per incloure les quanties que es corresponguin al període indicat.
A partir del càlcul dels ingressos percebuts entre el 14-03-2020 i el 06-05-2020 (54 dies), que son els que s'hauran d'informar al formulari de sol·licitud de la prestació, es divideixen pels 54 dies, per a obtenir el còmput diari, i el resultat es multiplica per 30, per a saber el còmput mensual.
La xifra resultant ha de ser inferior a 950 euros, que és el SMI vigent en còmput mensual.
No, aquest ajut és incompatible amb la percepció d'altres ajuts, prestacions d'atur i per a l'ocupació, de cessament d'activitat, de prestacions econòmiques percebudes de forma regular i periòdiques, o amb qualsevol altre ajut i prestació concedit per altres administracions, ens públics o privats, percebuts entre el 14 de març de 2020 i el 6 de maig de 2020, que superin conjuntament l'import del salari mínim interprofessional.
Així mateix, també és incompatible amb les altres prestacions econòmiques que té reconegudes la persona beneficiària o a què pugui tenir dret per qualsevol dels sistemes de protecció públics o privats complementaris de la Seguretat Social, si la seva concessió pot comportar la pèrdua, la disminució o la no concessió d'aquelles.
La poden demanar totes les persones que compleixin els requisits, encara que formin part de la mateixa unitat familiar.
La quantia de la prestació, que s'abona en un pagament únic, és de 1.024,42 euros, que és l'equivalent a l'import diari de l'indicador de renda de suficiència mensual de Catalunya (IRSC) vigent, pels dies transcorreguts entre el 14 de març i el 6 de maig del 2020, ambdós inclosos (569,12/30*54).
D'aquesta quantia es dedueixen els ingressos percebuts durant el mateix període, sempre que aquests no hagin superat, en còmput mensual, l'import del salari mínim interprofessional, atès que, en cas de superar aquest llindar, no es té dret a la prestació.
El salari mínim interprofessional mensual vigent és de 950 euros.
Es pot rebre la prestació en relació als ingressos percebuts durant el període comprès entre el 14 de març i 6 de maig de 2020, ambdós inclosos.
Si, és imprescindible que el número de compte per cobrar l'ajut vagi a nom de la persona sol·licitant.
L'ajut es pot sol·licitar des de dilluns 15 de juny fins al 31 d'agost del 2020 (si la dotació pressupostària designada no s'ha exhaurit abans d'aquesta data).
A través del tràmit en línia del web de Tràmits gencat.
No, és necessari disposar de certificat digital vàlid o idCat Mòbil.
Consulteu les Entitats de Registre idCAT on podeu obtenir l'idCaT al moment.
Sí, podeu presentar-la a través de qualsevol dispositiu: un mòbil o tauleta.
Cal que obtingueu un certificat digital.
Consulteu les Entitats de Registre idCAT on podeu obtenir l'idCAT al moment.
També podeu renovar el DNI i, un cop renovat, sol·licitar en línia l'idCAT Mòbil.
Podeu fer el tràmit a través de la Seu Electrònica de la Generalitat de Catalunya: http://idcatmobil.seu.cat, triant l'opció "Alta sense certificat" i prement el botó "Comença".
Només es necessiten dues dades: la data de caducitat del DNI, que es mostra a la part del davant, i el Codi de barres que apareix a la part posterior de la Targeta Sanitària Individual (TSI) del CATSalut.
Només amb l'enviament de la sol·licitud ja és suficient.
Ara bé, caldrà que conserveu la documentació acreditativa dels valors dels ingressos percebuts, per poder-la aportar quan el Departament de Treball, Afers Socials i Famílies dugui a terme les actuacions de comprovació i verificació de les dades declarades a la sol·licitud.
El formulari d'aportació de documentació juntament amb els documents adjunts no pot superar una grandària màxima total de 5Mb.
El formulari quedarà validat si totes les dades obligatòries han estat correctament emplenades i els documents obligatoris annexats.
Per validar-lo, cal prémer el botó "validar" ubicat al final.
Si la validació mostra errors, cal esmenar-los i tornar a prémer el botó fins que la validació sigui correcta.
Per poder enviar un formulari cal que aquest es trobi validat correctament.
Ho sabreu si després d'enviar el formulari de sol·licitud, us apareix en pantalla un avís indicant que el formulari s'ha enviat correctament, amb el número i la data de registre i amb un enllaç perquè descarregueu un acusament de rebuda amb les dades que heu emplenat en el formulari.
A més, al cap d'unes hores d'haver enviat la sol·licitud, rebreu un correu electrònic amb un codi identificador alfanumèric (ID) que us servirà per fer seguiment del tràmit des de l'espai La meva carpeta, i des d'on podreu consultar també el número d'expedient assignat a la vostra sol·licitud.
Aquest número d'expedient serà el que haureu d'utilitzar si us cal fer alguna d'aquestes accions: corregir dades de la sol·licitud, aportar més informació o respondre a un requeriment de documentació.
Heu d'esmenar les dades a través del formulari d'aportació de documentació que trobareu en el tràmit.
Podeu adjuntar-hi un document on es facin constar les esmenes a la sol·licitud.
En el formulari d'aportació de documentació cal indicar el número d'expedient assignat a la vostra sol·licitud presentada, el qual podreu consultar a l'espai La meva carpeta al cap d'unes hores d'haver presentat la sol·licitud.
En el termini quinze dies hàbils a comptar des de la presentació de la sol·licitud, s'ha de dictar resolució d'atorgament o denegació de la prestació fins a l'exhauriment de la dotació pressupostària, o, si la dotació pressupostària no s'ha exhaurit abans, fins el 31 d'agost de 2020.
La resolució de concessió o denegació de l'ajut es publicarà al Tauler electrònic de la Generalitat.
També serà accessible des del web del Departament de Treball, Afers Socials i Famílies.
La persona beneficiària de l'ajut rebrà simultàniament a l'adreça de correu electrònic que ha indicat en la seva sol·licitud el missatge següent: "S'ha notificat la resolució pel mitjà establert a les bases que regeixen aquests ajuts.
Si la notificació es realitza mitjançant la publicació en seu electrònica la podeu consultar a https://seu.gencat.cat/ca/informacio-publica.html.
Un cop revisades les sol·licituds i després de la comprovació dels requisits d'accés, en el termini quinze dies hàbils a comptar des de la presentació de la sol·licitud, s'ha de dictar resolució d'atorgament o denegació de la prestació fins a l'exhauriment de la dotació pressupostària i, en el termini de quinze dies hàbils a comptar des de l'emissió de la resolució, es procedirà al seu abonament mitjançant transferència bancària.
Si no esteu d'acord amb la denegació, podeu interposar un recurs d'alçada en el termini d'un mes.
Sí, es pot interposar un recurs d'alçada en el termini d'un mes.
Sí, però només en cas que es verifiqui la inexactitud, la falsedat o l'omissió de caràcter essencial en l'acreditació dels requisits que donaven dret a l'ajut.
Heu de conservar la documentació acreditativa de la situació laboral i dels ingressos declarats durant el període de 14 de març a 6 de maig d'enguany.
S'enviarà un correu a les persones afectades amb les passes a seguir.
En el cas que es detecti que la quantia a percebre podria ser superior, d'acord amb el nou redactat dels requisits, s'enviarà un correu a les persones afectades amb les passes a seguir.
S'enviarà un requeriment a les persones afectades per tal que puguin esmenar la informació que s'havia fet constar al formulari de sol·licitud, i adequar-la als nous requisits.